เปิด 7 หุ้นเด็ด เทรนด์ปันผล-อัพไซด์สูงเข้าเกณฑ์ 4 ปัจจัยหนุนสะสมเข้าพอร์ต
โบรกฯแนะ 7 หุ้นเด่น ให้ผลตอบแทนจากเงินปันผลสูง และเข้าเกณฑ์ 4 เงื่อนไขหลักขที่เหมาะจะเลือกเข้าพอร์ตคือ
31 ส.ค. 2558

บล.เอเซีย พลัส ระบุในบทวิเคราะห์ (31 ส.ค.) ว่า ภายใต้สถานการณ์ตลาดในปัจจุบัน หุ้นที่มีคุณสมบัติน่าสนใจประการหนึ่งได้แก่ หุ้นที่ให้ผลตอบแทนจากเงินปันผลสูง ฝ่ายวิจัยจึงได้คัดกรองหุ้นสำหรับนักลงทุนประเภท Dividend Lover โดยกำหนด 4 เงื่อนไขหลักของหุ้นที่จะเลือกเข้าพอร์ตคือ
1) กำหนดให้มี Dividend Yield สำหรับงวดปี 2558 สูงกว่า 5%
2) กำหนดให้มีค่า Beta ต่ำกว่า 1 เพื่อลดความผันผวนของราคาหุ้น
3) ต้องเป็นหุ้นที่มี Upside จาก Fair Value มากกว่า 15%
4) ต้องเป็นหุ้นที่นักวิเคราะห์ปัจจัยพื้นฐานให้คำแนะนำ ซื้อ
ซึ่งหุ้นที่เข้าเกณฑ์ครบทั้ง 4 ข้อ มีหลายตัวที่น่าสนใจ เช่น ASK, TMT, BTS, INTUCH, ADVANC, AIT และ SNC เป็นต้น ทั้งนี้นักลงทุนสามารถกำหนดเงื่อนไขอื่นๆ ตามที่ต้องการได้ ผ่าน ASP Smart
 
ที่มา: บทวิเคราะห์ Market Talk, Application ASP Smart 